tartuNLP/wikipedia-smugri-20251201 huggingface dataset:
Nikolai Gerard

Nikolai Nikolajevitš Gerard tai "Gerhard" (; 3. syyskuuta 1838 Homelin piirikunta, Mogiljovin kuvernementti, Venäjän keisarikunta – 9. joulukuuta 1929 Uusikirkko, Suomi) oli venäläinen todellinen salaneuvos.
Gerardin vanhemmat olivat kaartinupseeri Nikolai Gerard ja Helena Piramidov. Hän valmistui lakimieheksi Pietarin yliopistosta ja eteni varsin nopeasti virkauralla palvellen tuomarinviroissa Pietarissa ja Varsovassa. Hän sai salaneuvoksen arvon, tuli 1876 senaatin ja 1898 valtakunnanneuvoston jäseneksi sekä 1901 neuvoston siviili- ja kirkollisasian osaston päälliköksi. Suomen kenraalikuvernöörinä hän toimi 6. joulukuuta 1905 – 2. helmikuuta 1908. Hän oli ensimmäinen tätä virkaa hoitanut siviili. Gerard oli liberaali ja erosi kenraalikuvernöörin virastaan duuman konservatiivien painostuksesta. Myös Voimaliiton asia heikensi osaltaan hänen asemaansa.
Eronsa jälkeen Gerard syrjäytettiin kaikesta muustakin julkisesta toiminnasta. Venäjän vallankumouksessa hän menetti omaisuutensa ja muutti bolševikkeja pakoon takaisin Suomeen 1922. Suomen hallituksen vieraana hän sai paikan Halilan parantolasta Uudeltakirkolta.
Gerardin puoliso vuodesta 1878 oli Zinaida Afanasjeva (k. 1934).
Platon Rokassovski

Paroni Platon Ivanovitš Rokassovski (; 15. tammikuuta 1800 Pietarin kuvernementti, Venäjän keisarikunta – 18. maaliskuuta 1869 Nizza, Ranska) oli venäläinen jalkaväenkenraali ja suomalainen vapaaherra. 
Rokassovski toimi Suomen kenraalikuvernöörinä vuosina 1861–1866. Suomen kenraalikuvernöörinä hän vastusti kenraalikuvernöörin vallan kaventamista ja korkeimman oikeuden perustamista. Aiemmin hän oli toiminut virkaatekevänä kuvernöörinä vuosina 1854–1855. Rokassovskin ollessa kenraalikuvernöörinä virkaatekevänä kenraalikuvernöörinä vuosina 1861, 1864, 1868, 1870, 1872–1873 toimi Johan Mauritz Nordenstam. Toimiessaan virkaatekevänä kenraalikuvernöörinä vuonna 1855 hänet naturalisoitiin Suomen aateliin ja introdusoitiin Suomen ritarihuoneeseen vapaaherrallisena sukuna numero 37, nimellä Rokassowskij. Rokassovski taisteli Venäjän–Turkin sodassa 1828–1829 sekä Kaukasiassa.
Rokassovskin poika oli vapaaherra ja valtiopäivämies Alexander Rokassowskij.
Exciter

Exciter on kanadalainen speed metal -yhtye. Se perustettiin vuonna 1978 Ottawassa nimellä Hell Razor. Yhtyeen perustajajäsenet olivat laulaja-rumpali Dan Beehler, kitaristi John Ricci ja basisti Allan Johnson. Vuonna -80 nimeksi vaihdettiin Exciter ja yhtye nauhoitti ensimmäisen demonsa. Demo lähetettiin Mike Varneylle Shapnel recordsiin ja kappale World War 3 päätyi yhtiön julkaisemalle kokoelmalle US Metal Volume 2:lle. Yhtye teki pian levytyssopimuksen Shrapnel Recordsin kanssa ja julkaisi ensimmäinen albuminsa, "Heavy Metal Maniacin" (1983). Myöhemmin samana vuonna bändi vaihtoi Mega Force Recordsille kolmen levyn sopimuksella ja julkaisi kakkosalbuminsa Violence &amp; Force 1984 Vuotta myöhemmin Exciter vaihtoi levy-yhtiötä tehden levytyssopimuksen Music for Nationsin kanssa ja lensi Lontooseen nauhoittamaan "Long Live the Loud" -täyspitkäänsä. Ennen vuoden loppua julkaistiin myös kolmen kappaleen EP, "Feel the Knife", joka jäi viimeiseksi alkuperäiskokoonpanolla. Pian John Ricci lähti yhtyeestä ja hänet korvattiin Brian McPheellä. Vuoden 1986 täyspitkän, "Unveiling the Wickedin" jälkeen Beehler siirtyi laulaja-rumpalin tehtävistä pelkäksi rumpaliksi, hoitaen vain osan taustalauluista. Yhtye julkaisi ensimmäisen ja ainoan levynsä uuden laulajan, Rob Manaltin kanssa vuonna 1988. Levy oli nimetty bändin mukaan "Exciteriksi". Sen julkaisi kanadalainen Maze Music - yhtiö. Seuraavaksi yhtye julkaisi levyn "Kill After Kill" minkä ajaksi Beehler palasi laulajaksi. Tämän levyn julkaisi saksalainen Noise Records. Vuonna 1993 julkaistu livealbumi "Better Live than Dead" oli viimeinen Exciter-julkaisu missä Beehler oli mukana. Se on nauhoitettu Kanadassa -91. Vuonna -96 Riccin rinnalle astuivat laulaja Jacques Belanger sekä Mark ja Rik Charron. Bändi julkaisi -97 levyn The Dark Command ja -00 Blood of the Tyrants - niminen levy näki päivänvalon. 2004 bändi nauhoitti levyn The New Testament, joka tarjoili vanhoja klassikoita uudelleen soitettuna. John Ricci soittaa myös bassot levyllä. Bändin levy-yhtiö on ollut viime levyt Osmose Records. 22.2.2008 Exciter julkaisi levyn "Thrash, Speed, Burn" Massacren kautta joka esittelee Kenny "Metalmouth" Winterin laulussa. Lokakuussa 2010 bändi julkaisi kymmenennen albuminsa Death Machine joka on huomattavasti edeltäjäänsä raaempi varsinkin laulullisesti. Levyn tiimoilta bändi on kiertänyt ahkerasti lähinnä Pohjois-Amerikkaa. 2014 alkuperäisjäsenet Dan Beeler ja Allan Jonsson palasivat yhtyeeseen.
Killinkosken kirkko

Killinkosken kirkko sijaitsee Virroilla Killinkosken kylässä. Rukoushuoneyhdistyksen rakennuttama kirkko valmistui vuonna 1928 ja se luovutettiin Virtain seurakunnalle 1977. Kirkon on suunnitellut tuottelias kirkkoarkkitehti Josef Stenbäck. Kirkko jäi hänen viimeiseksi toteutetuksi työkseen. Kyseessä on myös hänen kirkoistaan pienin: istumapaikkoja on 150. Kirkon 6-äänikertaiset urut ovat Kangasalan urkutehtaan vuonna 1963 rakentamat.
Killinkosken Rukoushuone-Yhdistys oli perustettu 1920-luvun alkupuolella. Yhdistys rakennutti rukoushuoneen lahjoitusten ja talkootyön voimin. Arkkitehti Stenbäck oli Killinkosken Nauhatehtaan perustajan P. G. Holmin lanko. Myös kirkon sisustus alttaritaulua myöten tuli lahjoituksena. Rukoushuoneen vihkiäiset olivat uudenvuodenaatonaattona 1928.
Rukoushuoneyhdistys hankki Killinkoskelle myös hautausmaan ja sinne siunauskappelin. Aika ajoin oman seurakunnan perustamista oli suunniteltu, mutta ajatus raukesi, kun Killinkoskelle saatiin kappalainen.
Kirkkoon hankittiin urut vuonna 1963, seurakunta avusti hankkeessa. Rukoushuoneyhdistys lahjoitti kirkon ja hautausmaan kappeleineen Virtain seurakunnalle 1977.
Kirkko on rakennettu puusta Stenbäckin yleistä käytäntöä vastaan. Hän oli sitä mieltä, että kirkot piti rakentaa ainoastaan kivestä, ennen kaikkea graniitista. Kirkko rakennettiin hirsistä ja kirkkosalin sisäosat ovat peittämätöntä hirsipintaa. Kirkko maalattiin ulkoa vuonna 1978.
Kirkon tyyli yhdistelee Stenbäckille ominaisia tyylisuuntia jugendia, kansallisromantiikkaa ja uusgotiikkaa. Kirkon torni on jugendilaistyyppinen, toisaalta sen historistinen viittaus Suomen vanhaan kellotapuliarkkitehtuuriin ja epäsymmetrinen pohjakaava viittaavat kansallisromantiikkaan, kuten kirkon laivan päädyn assosiaatiot keskiaikaisiin kivikirkkoihin. Kirkkosalin kolmioruutuihin päättyvät ikkunat ovat puolestaan uusgoottilaista perintöä.
Josef Stenbäck on suunnitellut Killinkosken kylään myös nauhatehtaan.
Colorado Rapids

Colorado Rapids on yhdysvaltalainen jalkapalloseura, joka pelaa Major League Soccer -liigassa (MLS). Seura pelaa nykyään kotiottelunsa vuonna 2007 avatulla Dick’s Sporting Goods Park -stadionilla Commerce Cityssä Coloradossa. Kausina 1996–2001 seuran kotikenttänä toimi sittemmin purettu Mile High Stadium, joka sijaitsi Denverissä, ja kausina 2002–2006 niin ikään Denverissä sijainnut Invesco Field at Mile High.
Colorado Rapids on perustettu vuonna 1995 ja se oli yksi MLS:n kymmenestä perustajaseurasta. Seura on kuulunut koko historiansa ajan liigan läntiseen konferenssiin. Rapids on pelannut kerran liigan mestaruuden ratkaisevassa MLS Cupin loppuottelussa, vuonna 1997, jolloin seuran päävalmentajana toimi Glenn Myernick. Seura hävisi loppuottelun D.C. Unitedia vastaan maalein 2–1. MLS:n pudotuspeleihin Rapids on edennyt yhdeksänä kautena, yhden finaalikerran lisäksi seura on edennyt kolmesti MLS:n semifinaaleihin, vuosina 2002, 2005 ja 2006. Vuonna 1999 Rapids oli häviävänä osapuolena Lamar Hunt U.S. Open Cupin loppuottelussa A-Leaguessa (nykyään USL First Division) pelannutta Rochester Raging Rhinosia vastaan.
Rapidsin on omistanut vuodesta 2004 E. Stanley Kroenken Kroenke Sports Enterprise -yritys, joka osti Rapidsin sen alkuperäisomistajalta Anschutz Entertainment Groupilta. Muita urheiluseuroja, joiden pääomistaja Kroenke on, ovat NBA-seura Denver Nuggets, NHL-seura Colorado Avalanche ja NLL-seura Colorado Mammoth. NFL-seura St. Louis Ramsin Kroenke omistaa yhdessä Georgia Frontieren kanssa ja Arena Football Leaguen Colorado Crushin yhdessä John Elwayn ja Pat Bowlenin kanssa. Helmikuussa 2007 Rapids ja Englannin Valioliigassa pelaava Arsenal FC ilmoittivat tulevasta yhteistyöstään. Samassa yhteydessä Rapids julkisti uuden logonsa ja uudet värinsä. Seuran nykyinen pääväri on burgundyn punainen, kun kausina 1996–2002 pääväri oli vihreä ja kausina 2003–2006 pääväreinä olivat sininen ja musta.
Rapidsin päävalmentajana on kaudesta 2005 alkaen toiminut Uruguayssa syntynyt, Yhdysvaltain kansalaisuuden sittemmin saanut ja maata maajoukkuetasollakin edustanut entinen jalkapallopuolustaja Fernando Clavijo. Seuran pelaajista kapteeni on sekä puolustajana että keskikenttäpelaajana pelaava Pablo Mastroeni.
Joukkue.
Kokoonpano.
"Päivitetty: 19. huhtikuuta 2025"
Polska

Polska on puolalaista alkuperää oleva tanssi. Vanhimmat tiedot Puolasta ovat 1500-luvulta. Se on ollut suosittu 1700-luvulta erityisesti Ruotsissa, valtatanssina tai muotitanssina se oli 1730–1830. Suomessa sana "polska" kyseisen tanssin valtakautena tarkoitti tanssimista yleensä. Sitä on tanssittu sekä piiri- että paritanssina, ketjuissa ja laulaen, laulupolskina. Polskan askelikot ja askeleet ovat kohtuullisen yksinkertaisia, esimerkiksi kävelyä, hyppyä, vaihtoaskelta ja kisa-askelta. Tämä mahdollistaa rohkean improvisoinnin ja tuo tanssin kaikkien tanssittavaksi.
Polska on ollut osa hääjuhlaa eri puolilla Suomea, erityisesti Pohjanmaalla. Myös pennihäitä on vietetty. Rahallisen avustuksen tarpeessa olevat ovat järjestäneet tanssitilaisuuden, johon on valittu "morsian", jota on tanssitettu maksusta. Näitä tansseja kutsuttiin rahapolskiksi. Tapa on ollut käytössä vielä 1930-luvulla.
Polska on yleinen pari menuetille. Menuetin jälkeen tanssittiin reipas polska.
Joutsenon kirkko

Joutsenon kirkko on Josef Stenbäckin suunnittelema vuonna 1921 rakennettu kirkko Joutsenossa. Kirkko on korjattu vuonna 1965 ja toisen kerran 1996. Istumapaikkoja kirkossa on 600. Tyyliltään kirkko edustaa kansallisromantiikkaa ja on rakennettu betonista. 26-äänikertaiset urut ovat Kangasalan urkutehtaan valmistamat. Kirkko vihittiin alkujaan apostoli Johanneksen kirkoksi.
Nykyinen kirkko on kolmas Joutsenossa, pitäjän seurakunta perustettiin jo 1600-luvulla. Edellinen kirkko paloi sisällissodan aikana 1918 ja sitä edellinen purettiin huonon kuntonsa takia 1758.
Jomalan kirkko

Jomalan kirkko sijaitsee Jomalan kunnassa Ahvenanmaalla ja on omistettu Ahvenanmaan suojeluspyhimykselle, Pyhälle Olaville. Kirkko on rakennettu todennäköisesti vuosien 1270 ja 1290 välillä. Näin ollen se on Suomen vanhin kivinen pitäjänkirkko ja vanhin muurattu kivirakennus. Se on tyyliltään Suomen ainoa "aito" romaaninen kivikirkko, mutta siinä on myös goottilaisia yksityiskohtia. Kaivauksista on löydetty Suomen vanhimmat tunnetut lasimaalaukset.
Kirkko sijaitsee Prästgårdenin kylässä. Torni on 52 metriä korkea. Kirkon hautausmaalle on haudattu muun muassa ahvenanmaalainen poliitikko, toimittaja ja Tidningen Åland -lehden perustaja Julius Sundblom.
Jomalan kirkon 27-äänikertaiset urut on rakentanut Veikko Virtanen vuonna 1964. Hyvän akustiikkansa ansiosta Jomalan kirkko on suosittu konserttien pitopaikka.
Savitaipaleen kirkko

Savitaipaleen kirkko on Taipaleen seurakunnan kirkko Savitaipaleella. Se on rakennettu 1921–1924 rapakivigraniitista ja on arkkitehti Josef Stenbäckin suunnittelema. 
Savitaipaleen edellinen, Matti Salosen ja Taavetti Rahikaisen puusta rakentama kirkko oli valmistunut vuonna 1828 ja oli pyhitetty Pyhälle Nikolaokselle. Se tuhoutui tulipalossa 24. huhtikuuta 1918 sisällissodan aikana. Jo tätä kirkkoa ennen seurakunnalla on ollut viisi kirkkoa, eli nykyinen on järjestyksessään seitsemäs. Tyyliltään kirkko edustaa kansallisromantiikkaa ja sille ovat ominaisia korkeat holvikaaret. Rakennusmateriaalina käytetyt kivet on louhittu pitäjän Kaskeinkylän Viuhovuoresta. Kirkon nykyisissä uruissa on 33 äänikertaa ja ne ovat Hans Heinrichin rakentamat. Ne ovat olleet kirkossa vuodesta 1979.
Savitaipaleen kirkko on Josef Stenbäckin suunnittelemista kirkoista viimeisiä. Sen jälkeen rakennettiin enää Kauhavan (1925) ja Killinkosken (1928) kirkot.
Kirkko sijaitsee Savitaipaleen keskustassa mäen päällä, josta on näköalat kirkonkylään.
Kirkon sankarihautausmaan muistomerkin on tehnyt kuvanveistäjä Viljo Savikurki vuonna 1961.
Irja Tulonen

Irja Marjatta Tulonen (o.s. Saikkonen, s. 6. tammikuuta 1943 Lumivaara) on suomalainen sairaanhoitaja ja entinen kokoomuksen kansanedustaja. Hänet valittiin eduskuntaan ensimmäisen kerran vuoden 1995 vaaleissa. Tulonen on istunut Tampereen kaupunginvaltuutettuna vuodesta 1982 ja oli sen hallituksen puheenjohtaja 1992–1995. Hän oli Karjalan liiton varapuheenjohtaja 2002–2005. Tulosella on kaksi lasta miehensä Rauno Tulosen kanssa.
Tulonen sai julkisuutta keväällä 2005, kun hän teki kirjallisen kysymyksen kulttuuriministeri Tanja Karpelalle jääkiekon väkivaltaisuudesta.
Hän ei asettunut enää ehdokkaaksi vuoden 2007 eduskuntavaaleissa.
Irja Tulonen sai vuonna 2011 kunnallisneuvoksen arvonimen.
Luettelo muusikoista soittimen mukaan

Tämä on luettelo soittajista heidän soittimensa mukaan.
"Pääartikkeli: Luettelo harmonikansoittajista".
Määräaikainen reserviupseeri

Määräaikaiseksi reserviupseeriksi (lyh. MARU) nimitetään sellaista virkaan nimitettyä sotilasta, joka on suorittanut vuoden kestävät upseerin perusopinnot Maa-, Meri- tai Ilmasotakoulussa. Koulutuksesta on käytetty myös nimeä reserviupseerin jatkokoulutus. Tutkinto antaa kelpoisuuden reserviupseerin määräaikaiseen virkaan. Määräaikaisuus voi kestää enimmillään 5+5 vuotta, mikäli henkilö ei saa lisäkoulutusta tehtäviinsä.
Määräaikainen reserviupseeri saattoi ennen jatkaa opintojaan ja kouluttautua sotatieteen kandidaatiksi tai maisteriksi Maanpuolustuskorkeakoulussa, mutta koulutus on sittemmin lopetettu. Ns. Bolognan prosessin yhteydessä myös Puolustusvoimien koulutusta muutettiin yhteiseurooppalaiseen suuntaan. Tämä tarkoitti myös MARU-koulutuksen loppua, kun Maanpuolustuskorkeakoulu siirtyi kaksivaiheiseen koulutusjärjestelmään. 
Valtaosa määräaikaisista reserviupseereista on sittemmin siirtynyt vakinaiseen aliupseerivirkaan tai siviilityönantajan palvelukseen.
Malmirata

Malmirata () on Ruotsin ja Norjan rataverkkoon kuuluva 500 kilometrin mittainen rataosuus, joka alkaa Perämeren rannikolta Luulajan kaupungista Ruotsissa ja päättyy Atlantin valtameren rantaan Narvikissa Norjassa. Norjan puoleinen osuus on nimeltään Ofotbanen.
Rataosan suurin käyttäjä on kaivosyhtiö LKAB:n tytäryhtiö MTAB, joka kuljettaa Kiirunan ja Malmbergetin kaivoksista louhittua rautamalmia Luulajan ja Narvikin satamiin, joissa malmi kuormataan laivoihin vientiä varten. Malmirata ei ole Ruotsin ainoa malminkuljetusta varten rakennettu rautatie, mutta Luulaja–Narvik-osuus on niistä tunnetuin.
Rataosuus Jällivaaran ja Luulajan välillä valmistui 1888, ja viimeinen osuus Kiirunasta Narvikiin valmistui 14. heinäkuuta 1903. Rataosuuden vihki käyttöön kuningas Oskar II. Kiirunan ja valtakunnanrajan välinen osuus oli yksi Ruotsin ensimmäisiä pidempiä sähköistettyjä rataosia. Sähköistys valmistui vuonna 1915.
Raskaan malmiliikenteen hoitoa varten radalle hankittiin Ruotsin vahvimmat höyryveturit, jotka myöhemmin korvattiin vahvemmilla sähkövetureilla. Malmiradan sähkövetureista tunnetuimpia olivat lähes 40 vuotta vanhat kolmiyksikköiset Dm3-kiertokankisähköveturit, joiden korvaaminen saksalaisvalmisteisilla kaksiosaisilla IORE-sähkövetureilla alkoi vasta vuosituhannen vaihteessa. 
Malmirata on rautatieharrastajien suosima nähtävyys, eritoten Dm3-vetureiden käytön jatkuvasti vähentyessä ja uuden IORE-vetokaluston lisääntyessä.
Juhani Sjöblom

Touko Juhani Sjöblom (s. 4. syyskuuta 1949 Tuusula) on suomalainen yrittäjä ja entinen kokoomuksen kansanedustaja. Hän nousi eduskuntaan 4. huhtikuuta 1997, kun kansanedustaja Tuula Linnainmaa jätti paikkansa.
Elämä.
Juhani Sjöblom on vaikuttanut Tuusulan Sulan alueen kehitykseen yhdessä veljiensä kanssa 1970-luvulta lähtien, toiminut rakennuttajana, ja on yrittäjänä perheyrityksessä, Seepsula Oy:ssä, jonka toimiala on kiviainesten jalostus ja myynti. Juhani Sjöblom on tunnettu aktiivisesta läsnäolostaan luottamustoimissa.
Sjöblomia syytettiin törkeästä lahjuksen antamisesta Vantaan kaupunginhallituksen puheenjohtajalle, Tapani Mäkiselle. Itä-Uudenmaan käräjäoikeus hylkäsi syytteet molempien osalta tammikuussa 2021. Joulukuussa 2022 Helsingin hovioikeus kuitenkin tuomitsi Sjöblomin 80 päiväsakkoon lahjuksen antamisesta. Myös Mäkinen sai tuomion lahjuksen ottamisesta ja virka-aseman väärinkäyttämisestä.
Poliitikko Ruut Sjöblom on Juhani Sjöblomin tytär.
Mineraalivilla

Mineraalivilla on lämpö- ja äänieristeenä käytettävä rakennusmateriaali. Mineraalivillalla voidaan tarkoittaa sekä lasivillaa että kivivillaa.
Mineraalivilla on lahoamatonta. Mineraalivillan sisältämä sideaine, fenoliformaldehydihartsi (bakeliittiliima) on palavaa, mutta yli 50 kg/m3 painava mineraalivilla, tai tyyppihyväksytty kevyempi mineraalivilla hyväksytään Suomessa palamattomaksi rakennustarvikkeeksi. Bakeliittiliima aiheuttaa lasivillan keltaisen värin. Kivivillassa bakeliittiliiman väri peittyy kiviaineksen värillä.
Valmistus.
Mineraalivillan valmistuksessa raaka-aine puhalletaan ohuiksi kuiduiksi, jotka voidaan muovata eristelevyiksi tai -matoiksi, tai puristaa erilaisiin muotoihin.
Tuotetyypit.
Mineraalivillasta valmistetaan eri tuotetyyppejä:
Lämmöneristyskyky.
Mineraalivillojen lämmönjohtavuus on perinteisesti ollut arvoiltaan erittäin hyvä. Vuonna 2020 tehdyn tutkimuksen mukaan EU standardien mukaisissa laskennallissa arvioissa on kuitenkin merkittäviä puutteita, sillä standardin mukaiset laskelmat huomioivat vain lämmön johtuminen eristeen läpi, jättäen konvektion laskennan ulkopuolelle. Konvektiota, eli lämmön siirtymistä materiaalin sisältä ilmavirran mukana, ilmenee erityisesti puhallettavissa mineraalivilloissa, joissa laskennallinen lämpöhukka voi olla jopa 50% aiemmin arvioitua suurempi. Ennen EU-standardien käyttöönottoa Suomessa konvektion vaikutus oli mukana laskennassa.
Historia.
Walesissa kokeiltiin kuonan vetämistä kuiduksi jo 1840-luvulla. Samaa tekniikka alettiin hyödyntää Yhdysvalloissa 1860-luvulla ja ensimmäinen mineraalivillatehdas perustettiin vuonna 1875 Yhdysvaltoihin. Euroopassa mineraalivillan teollinen valmistus alkoi vuonna 1885. Lasivilla syrjäytti luonnonkivivillan edullisuutensa vuoksi 1930-luvulla.
Suomeen alettiin tuoda lasivillaa Ruotsista 1930-luvulla ja mineraalivillan kotimainen valmistus alkoi 1940-luvulla. Suomessa kivivillan valmistukseen käytettiin aluksi malminjalostuksessa syntyvää kuonaa, ja villa myytiin joko säkkitavarana tai paperikerrosten väliin ommeltuna mattona. 1950-luvulla kehitettiin menetelmä valmistaa villasta levyjä bitumiliuoksen avulla. Nykyaikaisen muovisideaineisen mineraalivillalevyn valmistus alkoi Suomessa vuonna 1952. Irtonainen puhallettava kivivilla tuli Suomen markkinoille 1978 ja lasivilla 1985.
Tunnuslause

Tunnuslause eli motto on lause tai hokema, joka ilmaisee jonkin yksilön, ryhmän, liikkeen tai muun organisaation tarkoitusta tai vakaumusta. Eräs kuuluisa tunnuslause on ”Vapaus, veljeys ja tasa-arvo” (), joka on Ranskan suuren vallankumouksen aikainen iskulause ja nykyisen Ranskan tasavallan tunnuslause. Monilla valtioilla, järjestöillä, oppilaitoksilla ynnä muilla organisaatioilla on oma mottonsa. Motot ovat usein latinaksi.
Motot Suomessa.
Suomessa ei ole kovin paljon harrastettu mottoja, eikä esimerkiksi Suomen kansallista mottoa ole. Vuonna 1936 komitea ehdotti tekstin "Vapaa vankka vakaa" lisäämistä Suomen vaakunan yhteyteen, mutta sitä ei hyväksytty.
Akateemisissa piireissä mottoja on jonkin verran. Turun yliopiston motto on "Vapaan kansan lahja vapaalle tieteelle". Vastaavasti Helsingin yliopiston tunnuslause on "Opiskelu ja opettaminen – yliopiston sydän".
Helsingissä Vanhan ylioppilastalon julkisivussa lukee "Spei suae patria dedit ()".
Tunnuslause heraldiikassa.
Heraldiikassa vaakunoiden yhteydessä kilven alapuolella on joskus nauhakiemura, johon on kirjoitettu tunnuslause (kutsutaan myös vaalilauseeksi). Lauseen sisältöä ei ole rajoitettu, mutta usein etenkin vanhoissa vaakunoissa tunnuslause viittaa usein kilvellä tai kypäränkoristeena olevaan kuvioon. Sitä ei pidetä vaakunakokonaisuuden varsinaisena osana, sillä se on henkilökohtainen ja monessa maassa vapaasti valittavissa, muutettavissa tai poistettavissa.
Sühbaatar (provinssi)

Sühbaatar () on yksi Mongolian 21 provinssista. Se sijaitsee maan itäosassa ja rajautuu Dornogovin, Hentiin ja Dornodin provinsseihin sekä etelässä Kiinaan. Siellä on vuoden 2010 väestönlaskennan mukaan 51 091 asukasta ja sen pinta-ala on 82 300 neliökilometriä. Provinssin pääkaupunki on Baruun-Urt.
Provinssi on saanut nimensä vallankumoustaiselija Damdiny Sühbaatarilta.
Aluejako.
Alue jakaantuu 13 pienempään osaan, sumiin. Ne ovat:
Martin Saarikangas

Jarl-Martin Alexander Saarikangas (s. 24. tammikuuta 1937 Helsinki) on espoolainen vuorineuvos, diplomi-insinööri, Masa-Yards Oy:n (myöhemmin Kvaerner Masa-Yards Oy) perustaja ja toimitusjohtaja ja Kokoomuksen kansanedustaja 2003–2007. Hänet valittiin eduskuntaan vuoden 2003 vaaleissa. Vuorineuvoksen arvonimen Saarikangas sai vuonna 1996. 
Hänellä on aikaisemman vaimonsa Lea Mailan (o.s. Jokihaara, k. 1996) kanssa kolme lasta. Hänen nykyinen vaimonsa on Maija-Liisa Raunio-Saarikangas (1998). Sotilasarvoltaan Saarikangas on reservin luutnantti.
Saarikangas on toiminut useissa tehtävissä myös urheilujärjestöissä. Hän oli SLU:n puheenjohtaja vuosina 1993–1997 ja SM-liigan puheenjohtajana 1992–2002 ja sai myöhemmin kunniapuheenjohtajan tittelin. Hän oli vuosina 1998–1999 Helsinki 2006 -talviolympialaisten hakukomitean puheenjohtajana. Saarikangas on aateloitu Suomen Jääkiekkoleijonaksi numerolla 154. Hän on myös pelannut 57-vuotiaana noin kolme minuuttia Veikkausliigaa oltuaan mukana TPS:n avauskokoonpanossa 14. elokuuta 1994 pelatussa HJK–TPS-ottelussa. Hän on vanhin pelaaja Suomen jalkapallon pääsarjassa.
"Pullamössösukupolvi" on tiettävästi Saarikankaan vuonna 1993 ensimmäisenä esittämä käsite.
Skotlanninterrieri

Skotlanninterrieri (, ) eli skotti on terriereihin kuuluva skotlantilainen koirarotu. Vuoden 2005 loppupuolella Suomessa oli noin 1800 rekisteröityä skotlanninterrieriä.
Ulkomuoto.
Skotlanninterrierin omaleimainen ulkonäkö tekee siitä selvästi muista terriereistä erottuvan ja siten helposti tunnistettavan. Se on pieni, matalaraajainen ja vankkarakenteinen. Kaksinkertainen, säänkestävä karvapeite on karkea, kova, tiheä ja tiiviisti ihonmyötäinen. Yleisin väritys on musta, mutta myös brindle ja vehnä sallitaan. Säkäkorkeus on noin 25–28 cm ja paino vaihtelee 8,5–10,5 kg:n välillä.
Luonne.
Skotlanninterrieriä voidaan kuvailla sanoilla urhea, itsepäinen, erittäin älykäs ja hyvin uskollinen. Lisäksi se on hyvin itsenäinen ja siitä löytyy paljon temperamenttia. Skottia on myös sanottu rohkeaksi, sinnikkääksi ja luotettavaksi.
Historia.
Skotin historia ulottuu aina 1800-luvulle, jolloin skotlanninterrieri jalostettiin pitämään haittaeläinten lukumäärä kurissa. Suomeen rotu saapui ensimmäisen kerran 1920-luvulla.
Yhdysvalloissa rotu on suosittu seurakoira. Monella Yhdysvaltain presidentillä on ollut skotlanninterrieri, joista kuuluisin lienee George W. Bushin Barney.
Tietokilpailu

Tietokilpailu eli visailu tai visa on viihdetarkoituksessa järjestetty kilpailu, jossa osanottajat vastaavat erilaista tietämystä vaativiin kysymyksiin.
Tietokilpailu on luonteeltaan eräänlainen peli. Pelaajat voivat pelata yksilöinä tai usean pelaajan joukkueina. Voittaja on yleensä se, joka kerää kilpailun aikana eniten pisteitä oikeista vastauksista.
Tietokilpailussa on järjestetty maailman- ja Euroopan-mestaruuskilpailuja vuodesta 2004 (kokeiluluonteisesti jo vuonna 2003) sekä Pohjoismaiden- ja Suomen-mestaruuskilpailuja vuodesta 2008.
Tietokilpailut ovat yleinen radio- ja televisioviihdeohjelmamuoto. Suomen ensimmäinen radiotietokilpailu oli "Herra X", jota Yleisradio tuotti vuosina 1941–1956. Radiosta tietokilpailut siirtyivät myöhemmin myös televisioon. Tunnettuja Suomen televisiossa esitettyjä tietokilpailuja ovat muun muassa "Tupla tai kuitti", "Thilia Thalia", "Heikoin lenkki", "Kolmosvisa", "Haluatko miljonääriksi?" ja "Megavisa".
Tietovisat ovat myös sanoma- ja aikakauslehtien vakioaineistoa, jolloin lukijat voivat kilpailla pienissä ryhmissä tai koetella yksin omaa tietämystään. Näissä kilpailuissa ei yleensä jaeta palkintoja, ja vastaukset on kerrottu samassa lehden numeroissa. Tietokilpailuiksi voi laskea myös Trivial Pursuitin kaltaiset seurapelit ja "Pakko tietää" -kirjasarjan kaltaiset tietokilpailuformaatit. Tietokilpailukirjoja, tietokone-ohjelmia sekä verkossa olevia tietokilpailuja julkaistaan myös.
Tietokilpailuja pidetään säännöllisesti myös ravintoloissa (pubivisat). Visailu on usein myös erilaisten työpaikka- tai perhejuhlien vakio-ohjelmaa.
Bio Menace

Bio Menace on Apogeen vuonna 1993 julkaisema sivustapäin kuvattu kaksiulotteinen toimintapeli. Peli on julkaistu MS-DOS-käyttöjärjestelmälle. Peli tehtiin Id Softwarelta lisensoidun Commander Keen -pelimoottorin päälle. Jim Norwoodin suunnittelema peli julkaistiin sharewarena siten, että pelin kolmesta episodista ensimmäistä sai pelata ilmaiseksi ja muut kaksi olivat maksullisia.
Pelissä pelataan CIA-agenttina, jonka täytyy tappaa Maahan hyökänneitä avaruusolioita, mutantteja ja robotteja. Pelissä täytyy pelastaa panttivankeja, jotka antavat avaimen seuraavaan kenttään.
23. joulukuuta 2005 peli laitettiin ilmaiseen levitykseen freewarena. Peli toimii ainakin Windows XP -käyttöjärjestelmällä DOSBoxin kautta ja levityspaketti sisältääkin päivitystiedoston pelin DOSBox-yhteensopivuuden parantamiseksi.
Päällystö

Päällystöllä (lyhenne pääll.) tarkoitetaan varsinaisesti sotilas-, poliisi- ja pelastuslaitoksen organisaatiossa työskenteleviä henkilöitä, jotka eivät kuulu miehistöön tai alipäällystöön. Näiden lisäksi myös monissa siviiliorganisaatioissa (esim. kauppalaivastossa) on ylemmässä esimiesasemassa olevia henkilöitä. 
Suomen puolustusvoimat.
Suomen puolustusvoimissa päällystöön kuuluvat upseerit, erikoisupseerit, sotilaspapit, opistoupseerit (siltä osin kun heitä on vielä palveluksessa), sotilasvirkamiehet ja kadetit. Upseerikokelaat ja upseerioppilaat ovat aliupseereita ja kuuluvat alipäällystöön varusmiespalveluksen ajan. Muut sotilaspukuiset miehistön sotilas- tai palvelusarvoissa olevat kuuluvat miehistöön.
Myös kadetit kuuluvat päällystöön, vaikka heidät nimitetään upseerin virkaan ja ylennetään luutnantin arvoon vasta valmistumisen yhteydessä. Jokaisen kadetin on kuitenkin oltava suorittanut reserviupseerikurssin siihen mennessä kun he aloittavat sotatieteiden kandidaatin tutkintoon johtavat opinnot.
Suomen poliisi.
Suomen poliisin organisaatiossa päällystöön kuuluvat komisario ja kaikki sitä ylemmät arvot. Poliisipäällystössä on perinteisesti toiminut merkittävä määrä ylemmän oikeustieteen tutkinnon (OTK tai OTM) suorittaneita poliisimiehiä.
Kauppalaivasto.
Kauppalaivoilla päällystö jaetaan kahteen osaan, kansi- ja konepäällystöön. Kansipäällystöön kuuluvat aluksen päällikkö, perämiehet ja mahdollinen radiosähköttäjä (radiosähköttäjät ovat sittemmin jääneet pois alalta kehittyneempien ja helpompikäyttöisten kommunikaatiolaitteiden vuoksi). Konepäällystöön kuuluvat konepäällikkö, konemestarit ja sähkömestari. Matkustaja-aluksilla päällystöön rinnastetaan lisäksi talousosaston esimiehet: intendentti, hotelli-, ravintola-, ja myymäläpäälliköt, sekä mahdollinen risteilypäällikkö.
Ömnögovi

Ömnögovi () on yksi Mongolian 21 provinssista. Se sijaitsee maan eteläosassa Gobin autiomaan alueella ja rajautuu Bajanhongorin, Övörhangain, Dundgovin ja Dornogovin provinsseihin sekä etelässä Kiinaan. Siellä on vuoden 2010 väestönlaskennan mukaan 60 855 asukasta ja sen pinta-ala on 165 400 neliökilometriä. Provinssin pääkaupunki on Dalanzadgad.
Aluejako.
Alue jakaantuu 15 pienempään osaan, sumiin. Ne ovat:
Pienlepakot

Pienlepakot (Microchiroptera) on perinteisessä luokittelussa käytössä ollut lepakoiden (Chiroptera) alalahko, johon on luettu 17 eri heimoa ja noin 900 eri lepakkolajia. Kaikki Euroopassa esiintyvät lepakot on luokiteltu pienlepakkojen alalahkoon ja Suomessa elävät siippojen heimoon. Uudemmissa luokituksissa lepakoiden lahkoa ei aina enää jaeta alalahkoihin – suurlepakoihin ja pienlepakoihin – vaan suoraan 18 eri heimoon.
Pienlepakot ovat ruokatottumuksiltaan hyvin erilaisia. Osa on puhtaasti hyönteissyöjiä, mutta joukosta löytyy myös kalan, lihan ja hedelmien syöjiä. Pienlepakoilla on pienet silmät ja niiden pääasiallinen ympäristönhahmotustapa on kaikuluotaus. Pienlepakoiden pituus vaihtelee 4–16 sentin välillä.
Erot pienlepakoiden ja suurlepakoiden (Megachiroptera) välillä ovat
Heimoja.
Alla esitellään vain osa pienlepakoihin luetuista lepakkoheimoista, kaikki heimot ovat listattuina sivun oikean laidan laatikossa.
Hautalepakot eli tuppihäntälepakot (Emballonuridae) ovat pieniä ja yleensä ruskeitä tai harmaita lepakkoja. Ainoastaan suvun "Diclidurus" lepakot ovat valkoisia. Hautalepakoita esiintyy kaikkialla maailmassa trooppisilla ja subtrooppisilla alueilla. Niihin kuuluu 51 lepakkolajia.
Hiirenhäntälepakot (Rhinopomatidae) ovat hyönteissyöjiä, jotka ovat saaneet nimensä pitkästä hiirimäisestä hännästä. Hiirenhäntälepakoita löytyy Euroopasta, Pohjois-Afrikasta Thaimaahan ja Sumatraan. Ne pesivät luolissa, taloissa ja jopa Egyptin pyramideissa. Hiirenhätälepakoihin kuuluu vain yksi suku ("Rhinopoma") ja neljä lajia.
Siankuonolepakot (Craseonycteridae) sisältävät vain yhden suvun, "Craseonycteris" ja yhden lajin, siankuono- eli kimalaislepakko ("Craseonycteris thonglongyai"). Siankuonolepakko on 3–4 senttiä pitkä, siipienväli on 15 senttiä ja se painaa 1,5 grammaa.
Hevosenkenkäyököt (Rhinolophidae) on suuri lepakkoheimo, joka sisältää yhden suvun ja lähes 80 lajia. Kaviokuonoyököt (Hipposideridae) luokitellaan usein samaan heimoon hevosenkenkäyökköjen kanssa.
Valkopäälepakot (Nycteridae) sisältää vain yhden suvun, "Nycteris". Valkopäälepakkoja elää Itä-Malesiassa, Indonesiassa ja monissa Afrikan osissa.
Siipat (Vespertilionidae) on suurin ja tunnetuin lepakkojen heimo, jonka yli 400 eri lajia ovat levinneet ympäri maailmaa. Kaikki Suomessa elävät lepakot kuuluvat siippojen heimoon.
Kangaslimaseitikki

Kangaslimaseitikki ("Cortinarius collinitus") on limapintainen, punaruskealakkinen sieni jonka vaaleassa jalassa on violetin vivahdetta. Se on kuusen mykorritsasieni.
Ulkonäkö ja koko.
Kangaslimaseitikki lakki on 3-10 cm leveä ja nimensä mukaisesti limainen, nuorena puolipallomainen tai kellomainen, vanhemmiten kuperaksi laakeneva, lakissa on keskuskohouma, keskikokoinen helttasieni, Väriltään lakki on puna- tai oranssinruskea ja malto on kellanvalkoista. Kostealla säällä itiöemä on limainen, mutta kuivuessaan kiiltävän tahmea. Heltat tiheitä, nuorina vaalean harmaat ja vanhempana vaalean harmaan- tai kanelinruskeat. Jalka pitkä ja tasapaksu, paksun vaalean sinivioletin limakerroksen peittämä, limapinta vuoksi katkeileva. Se juurikaan tuoksu.
Kasvupaikka ja elinympäristö.
Suomessa se kasvaa tuoreissa ja kuivahkoissa sammaleisissa tuoreissa kangasmetsissä elokuusta syyskuulle. Hyvin yleinen koko maassa (LC). Se on kuivissa ja tuoreissa havumetsissä tavattava sieni.
Erityistä.
Kangaslimaseitikki ei ole myrkyllinen muttei myöskään erityisen hyvän makuinen sieni. Seitikkilajeja on Suomessa satoja ja osa niistä on hankalasti tunnistettavia, niitä ei suositella perusruokasienestäjien kerättäväksi.
Yksityisen kielen argumentti

Yksityisen kielen argumentilla tarkoitetaan Ludwig Wittgensteinin väitettä, jonka mukaan on mahdotonta, että olisi kieli, jonka kuvaamat merkitykset tuntee vain yksi henkilö. Argumentti on Wittgensteinin kielifilosofian keskeisimpiä.
Teoksessaan "Filosofisia tutkimuksia" Wittgenstein kuvitteli yksityisen kielen: "Tämän kielen sanojen on määrä viitata siihen, mistä vain puhuja voi tietää; hänen välittömiin, yksityisiin aistimuksiinsa. Kukaan toinen ei näin ollen voi ymmärtää tätä kieltä". Hän kuitenkin totesi, että tällainen kieli on mahdoton, sillä kielelliset ilmaisut saavat merkityksensä vain osana sosiaalista, julkista kieliyhteisöä. 
Wittgensteinin mukaan Descartesin jälkeinen kieli- ja mielenfilosofia nojaa oletukseen tällaisen idealistisen kielen mahdollisuudesta. Hänen filosofiansa oli kritiikkiä tällaista olettamusta kohtaan.
Pyhärannan kirkko

Pyhärannan kivikirkko on massiivinen Josef Stenbäckin suunnittelema kirkko Pyhärannassa. Kirkko on rakennettu vuosina 1907–1909 ja sen tyyli on puhdasta kansallisromantiikkaa. Sakaroiden päätyjen yläosissa on mukailtu keskiaikaisten kivikirkkojen aiheita. Kirkon pohjakaava on lyhytsakaraisen ristin muotoinen. Kellotorni on sijoitettu keskiakselista sivuun. Pohjoisessa sakarassa on katon harjaa matalampi rakennelma. Torni on nelitahkoinen ja sen huippu on pyöristetty ja koristettu neljällä pienellä kulmatornilla. Tornin muureissa on keskiaikaisten linnojen ampuma-aukkoja mukailevia ikkunoita. Sisätiloissaan kirkolla on betonista tehtyjä holvikaaria. Alttari on pohjoissakarassa. Kirkkoon mahtuu 700 henkeä. Nykyisen kiirkon paikalla on seissyt aiemmin kaksi kirkkoa, jotka oli rakennettu vuosina 1690 ja 1758. 
Ilmari Heinonen on maalannut vuonna 1939 kirkon alttaritaulun "Jeesus ristillä". Kirkon urut on valmistanut Kangasalan urkutehdas 1936 alun perin Rauman kirkkoon, josta ne ostettiin Pyhärantaan 1965. Niissä on 25+2 äänikertaa. Kirkon vitriinissä on uusikaupunkilaisen laivan "Port Caledonian" pienoismalli. Laiva ajoi karille paluumatkalla Australiasta Biskajanlahdella 2. joulukuuta 1924 vieden mukanaan 10 pyhärantalaista. Kirkon edustalla olevan muualle haudattujen muistomerkin on suunnitellut Reijo Paavilainen.
Museovirasto on vuonna 2009 määritellyt Pyhärannan kirkon yhdeksi Suomen valtakunnallisesti merkittävistä rakennetuista kulttuuriympäristöistä.
Herra Kerhonen

Herra Kerhonen oli Veli Giovannin (H. J. Viherjuuri) ideoima sarjakuva, joka ilmestyi säännöllisesti "Suomen Kuvalehdessä" vuosina 1930–1936. Herra Kerhosta piirsi Gösta Thilén vuodesta 1930 kuolinvuoteensa 1934 saakka. Viherjuuri pyysi sen jälkeen Olavi Vikaista jatkamaan sarjan piirtämistä. Vikainen käsikirjoitti "Herra Kerhosta" itse. Sarjakuva ilmestyi myös muissa lehdissä kuten "Uuden Suomen" sunnuntailiitteessä, "Kalle Viksarissa" ja "Joulukärpäsessä" aina vuoteen 1950 saakka. "Herra Kerhonen" -albumi ilmestyi 1933 Otavan julkaisemana.
Sarjakuvan päähenkilö herra Kerhonen oli tupsutukkainen ja pönäkkä liivipukua käyttävä arvokas porvarisherra, joka joutui usein vähemmän arvokkaisiin tilanteisiin. Hän esiintyi aluksi yksin vain satunnaisten sivuhenkilöiden vaikuttaessa tapahtumiin. Muutaman vuoden kuluttua mukaan tuli vakituinen hahmo: iso italialaisen näköinen ja isoviiksinen painija, joka käsitteli Kerhosta kuin rukkasta silmät huolettomasti puoliummessa.
Sarjat sisälsivät lähes aina sanatonta huumoria. Itsenäisyyspäivän juhliin Kerhonen ripusti rintapieleensä niin paljon mitaleja, että lapset luulivat häntä joulukuuseksi ja pistivät piiritanssiksi hänen ympärillään. Rouva Kerhonen näytti aina kaapin paikan, ja herra Kerhonen sai ommella itse omat takinnappinsa.
"Herra Kerhonen" oli aikanaan hyvin suosittu, ja hahmosta oli Arabian valmistama pöytäveistos, joka samalla toimi säästölaatikkona. 
Helsingissä Etu-Töölössä oli myös Kerhonen-niminen ravintola Mechelininkatu 13:ssa.
"Herra Kerhosesta" julkaistiin vuonna 2011 postimerkki.
Korpirousku

Korpirousku ("Lactarius uvidus") on kosteissa metsissä tavattava rouskulaji. Sen lakki on 3–10 senttimetriä leveä, kupera ja väriltään harmaanruskea. Jalka on 5–12 senttimetriä pitkä ja kellanvalkoinen. Sen malto on valkoista ja haurasta. Myös maitiaisneste on valkoista, mutta vioittuneet kohdat värjäytyvät violeteiksi. Maku on mieto. Sieni on kiehautettuna ruokasieni ja sitä tavataan yleisenä koko Suomessa. Kasvuaika on elokuusta syyskuuhun. Korpirousku on ainakin koivun ja kuusen juurisieni. Sitä kasvaa tuoreissa kangasmetsissä, korvissa, soistuneissa painanteissa ja tunturikoivikoissa. Laji on luokiteltu Suomessa elinvoimaiseksi.
Övörhangai

Övörhangai () on yksi Mongolian 21 provinssista. Se sijaitsee maan keskiosassa Ulan Batorin lounaispuolella ja rajautuu Tövin, Dundgovin, Ömnögovin, Bajanhongorin, Arhangain ja Bulganin provinsseihin. Siellä on vuoden 2010 väestönlaskennan mukaan 100 444 asukasta ja sen pinta-ala on 62 900 neliökilometriä. Provinssin pääkaupunki on Arvaiheer.
Provinssissa sijaitsevat Šanhin luostari, yksi Mongolian vanhimmista ja tärkeimmistä, Erdene Zuun luostari ja Tövhönin luostari.
Aluejako.
Provinssi on jakautunut 19 pienempään osaan, sumiin. Ne ovat:
Koivuvinokas

 
Koivuvinokas ("Pleurotus pulmonarius") on Suomessakin tavattava sieni.
Koivuvinokas on erottunut tunnetummasta osterivinokkaasta useilla tieteellisillä perusteilla, jotka tukevat sen lajistatusta biologisena, morfologisena ja fylogeneettisenä lajina. Tämä sieni eroaa osterivinokkaasta ulkonäöltään, sillä se on vaaleampi ja usein pienempi, ja kehittyy useammin varrella. DNA-todisteet ja ekologiset erot tukevat sen erillistä lajistatustaan, sillä se esiintyy lämpimämmissä sääolosuhteissa keväästä syksyyn, kun taas osterivinokas suosii kylmempää säätä.
Sienen lakki (3–10 cm) on vaalean valkoinen tai beige, ja se kuivattaessa haalistuu usein kaksiväriseksi. Pillit ovat valkoisia ja muuttuvat vanhetessaan kellertäviksi. Sienen varsi voi olla olematon tai lyhyt, mutta se on usein läsnä ja valkoinen. Malto on paksua ja valkoista, eikä muutu viipaloidessa. Haju muistuttaa osterivinokkaan hajua, ja maku on mieto. Sienen itiöjälki on vaalea, harmahtava tai lila, ja mikroskooppisesti itiöt ovat sileitä ja läpikuultavia.
Eero Akaan-Penttilä

Eero Erkki Emanuel Akaan-Penttilä (vuoteen 1968 "Penttilä", s. 17. huhtikuuta 1943 Heinola) on suomalainen lääkäri ja poliitikko. Hän oli kokoomuksen kansanedustaja Uudenmaan vaalipiiristä vuosina 1999–2011 ja Espoon kaupunginvaltuuston jäsen vuosina 1985–2008. Hän toimi vuosina 1993–2008 vuorotellen kaupunginvaltuuston puheenjohtajana (1993–1994, 1997, 2001 ja 2005–2006) ja varapuheenjohtajana (1995–1996, 1998–2000, 2002, 2004 ja 2007–2008).
Ura.
Akaan-Penttilä valmistui ylioppilaaksi Helsingin normaalilyseosta vuonna 1962 ja lääketieteen lisensiaatiksi vuonna 1971 Helsingin yliopistosta. Vuonna 1978 hänestä tuli yleislääketieteen ja korva-, nenä- ja kurkkutautien erikoislääkäri. Akaan-Penttilä väitteli lääketieteen ja kirurgian tohtoriksi vuonna 1981. Vuonna 1982 hänestä tuli työterveydenhuollon erikoislääkäri ja vuonna 1995 hän hankki vakuutuslääketieteen erityispätevyyden.
Akaan-Penttilä on työskennellyt Joroisten kunnanlääkärinä (1971–1973), Nurmijärven terveyskeskuslääkärinä (1973–1975), Alkon Rajamäen tehtaan työterveyslääkärinä (1973–1975), Hyksin korvaklinikan apulais- ja erikoislääkärinä (1975–1988), Valvillan (1979–1981) ja Strömbergin (1981–1990) vastaavana työterveyslääkärinä, Helsingin yliopiston apulaisopettajana (1984–1988) ja Kuulonhuoltoliiton ylilääkärinä ja kuntoutusjohtajana (1988–2002). Vuosina 1987–1999 hän toimi myös Ilmarisen asiantuntijalääkärinä. Hän johti vuosina 1992–1999 tinnitusprojektia ja oli vuonna 1997 kansainvälisen tinnitussymposiumin presidenttinä.
Vuoden 1999 vaaleissa Akaan-Penttilä valittiin eduskuntaan 6 038 äänellä. Hänet valittiin jatkokausille vuonna 2003 (6 076 ääntä) ja vuonna 2007 (3 985 ääntä). Vuonna 2011 hän sai 2 939 ääntä ja putosi eduskunnasta. Vuosina 2003–2007 Akaan-Penttilä oli sosiaali- ja terveysvaliokunnan ja vuosina 2007–2011 suuren valiokunnan varapuheenjohtaja. Hän oli myös Pohjoismaisen neuvoston Suomen valtuuskunnan jäsen vuosina 1999–2003 ja varapuheenjohtaja vuosina 2002–2003. Vuoden 1988 presidentinvaalissa Akaan-Penttilä oli valitsijamiehenä.
Yksityiselämä.
Akaan-Penttilä on ollut naimisissa vuodesta 1968, ja hänellä on kolme lasta. Sotilasarvoltaan Akaan-Penttilä on lääkintäyliluutnantti (1998).
Joonas Ikonen

Joonas Janne Juhani Ikonen (8. maaliskuuta 1987 Kuopio – 18. elokuuta 2024) oli suomalainen mäkihyppääjä. 
Keväällä 2005 Ikonen voitti nuorten maailmanmestaruuden normaalimäessä ja oli mukana voittamassa joukkuemäen pronssia. Kaudella 2004–2005 hän kiersi Continental cupia, missä hänen paras osakilpailusijoituksensa oli neljäs.
Kaudella 2005–2006 Ikonen kiersi maailmancupia ja sijoittui kahdesti kymmenen parhaan joukkoon. Seuraavilla kausilla hän kilpaili Continental Cupissa. 
Ikonen oli 187 senttimetriä pitkä. Seuratasolla hän edusti Puijon Hiihtoseuraa. Päätettyään oman kilpauransa Ikonen valmensi Puijon Hiihtoseuran ja Siilinjärven Ponnistuksen mäkihyppyjunioreja.
Ikonen kuoli 37-vuotiaana veneonnettomuudessa 18. elokuuta 2024.
Varjokissa

Varjokissa (), oikealta nimeltään Katherine Pryde, on Marvelin sarjakuvahahmo, joka seikkailee Ryhmä-X:n joukoissa. Hänen lempinimensä on Kitty tai Katja.
Kittyn mutanttikykynä on kyky muuttaa molekyylirakennettaan ja näin kävellä esimerkiksi seinän lävitse. Hän pystyy myös muuttamaan jonkun muun aineettomaksi ja
pääsee myös maan alle. Kitty on myös tietokonenero sekä lahjakas tanssija. Kittyllä on pienikokoinen lemmikkilohikäärme nimeltä Lockheed.
Kitty liittyi Ryhmä-X:ään, kun professori Xavier oli havainnut Kittyn voimat Cerebro-laitteellaan. Xavier tuli Kolossin, Stormin ja Wolverinen kanssa kysymään Kittyn vanhemmilta saako hän liittyä "Professori Xavierin lahjakkaiden nuorten kouluun", jotta Kitty voisi opetella hallitsemaan voimiaan Professorin jäätyä juttelemaan vanhemmille muu joukko vei Kittyn kahville läheiseen kuppilaan jossa Ryhmä-X joutui Valkoisen Kuningattaren väijytykseen. 
Myöhemmin Varjokissa (joka on tunnettu myös nimillä Ariel ja Sprite) ihastui Kolossiin ja he seurustelivat pitkään. Heidän suhteensa katkesi myöhemmin, ja aikanaan Kitty siirtyi Yhdysvalloista Isoon-Britanniaan Excaliburin riveihin yhdessä Painajaisen kanssa. 
Myöhemmin Kitty palasi Ryhmä-X:n mukaan. Kun Kolossi näennäisesti kuoli, Kitty vei Peterin tuhkat Venäjälle ja vetäytyi supersankarin roolista keskittyäkseen yliopisto-opiskeluihinsa. 
Kitty palasi kuitenkin Ryhmä-X:n riveihin Kykloopin pyynnöstä, ei enää opiskelijana vaan tietotekniikan opettajana. Kittyn paluun jälkeisellä tehtävällä ryhmä löysi Kolossin elävänä. Kolossi palasi Ryhmä-X:n riveihin, ja nykyisin hänen ja Kittyn suhde on syttynyt jälleen (Ryhmä-X:n lehdet 2006).
Elokuvissa Varjokissaa on näytellyt yhteensä kolme näyttelijää. Ensimmäisessä elokuvassa häntä esittää Sumela Kay, elokuvassa "X-Men 2" Katie Stuart, sekä elokuvissa ' ja ' Ellen Page.
Zavhan

Zavhan () on yksi Mongolian 21 provinssista. Se sijaitsee maan luoteisosassa ja rajautuu Hövsgölin, Arhangain, Bajanhongorin, Govi-Altain, Hovdin ja Uvsin provinsseihin sekä pohjoisessa Venäjään. Siellä on vuoden 2010 väestönlaskennan mukaan 64 924 asukasta ja sen pinta-ala on 82 500 neliökilometriä. Provinssin pääkaupunki on Uliastai.
Provinssi on saanut nimensä Zavhanjoelta.
Aluejako.
Provinssi on jaettu Uliastain kaupunkiin ja 23 pienempään alueeseen, sumiin. Ne ovat:
Kuninkaallinen laivasto

Kuninkaallinen laivasto voi viitata seuraaviin nykyisiin tai entisiin laivastoihin:
Hirmuvalta

Hirmuvalta eli terrori on valtaa, joka perustuu väkivaltaisiin keinoihin ja herättää kauhua.
Alkuaan terroriksi (ransk. "terreur") kutsuttua toimintaa harjoittivat Ranskan suuren vallankumouksen myötä valtaan nousseet radikaalit jakobiinit, jotka teloittivat todellisia ja luuloteltuja poliittisia vastustajiaan giljotiinilla. Ranskalaiset itse viittaavat tuohon ajanjaksoon terrorin aikana. Jakobiinijohtaja Maximilien Robespierre näki sanassa myönteisen merkityksen ja hänen mukaansa terrori edusti oikeutta ja hyvettä.
Terrorin psykologiset vaikutukset vastustajan kannattajiin edistävät sen käyttäjän omia poliittisia, sotilaallisia tai uskonnollisia tavoitteita. Sodankäynnin kiinalainen teoreetikko Sun Tzu määritteli 400-luvulla ennen ajanlaskun alkua terrorin ytimen seuraavasti: "Tapa yksi, pelota tuhansia".
Dundgovi

Dundgovi () on yksi Mongolian 21 provinssista. Se sijaitsee maan keskiosassa Ulan Batorin eteläpuolella ja rajautuu Tövin, Govisümberin, Dornogovin, Ömnögovin ja Övörhangain provinsseihin. Siellä on vuoden 2010 väestönlaskennan mukaan 38 543 asukasta ja sen pinta-ala on 74 700 neliökilometriä. Provinssin pääkaupunki on Mandalgovi.
Aluejako.
Provinssi jakaantuu 15 pienempään osaan, sumiin. Ne ovat:
Tyranni

Tyranni () eli hirmuhallitsija on nykykielenkäytössä hallitsija, joka harjoittaa väkivaltaisiin keinoihin perustuvaa, kauhua herättävää vallankäyttöä. Tällaisesta hirmuhallinnosta käytetään vastaavasti nimeä tyrannia. 
Antiikki.
Alkujaan antiikin Kreikassa tyranni tarkoitti henkilöä, joka puoluetaisteluissa 600- ja 500-luvuilla eaa. anasti kansan avulla vallan. Sanaan ei aluksi sisältynyt moraalista paheksuntaa. Ateenalaisen demokratian kehittyessä 500-luvulta eaa. lähtien tyranni-nimikkeeseen alkoi kuitenkin liittyä nykyisenkaltaisia kielteisiä mielleyhtymiä.
Nykyaika.
Nykyään tyrannilla tarkoitetaan yleensä nimenomaan hirmuhallitsijaa. Aristoteleelta on peräisin jaottelu valistuneeseen itsevaltiuteen ja tyranniuteen, jossa valtaa väärinkäytetään alamaisten kaltoin kohtelemiseen. Valistusaikakaudelta lähtien monia vallankumouksia, muun muassa Ranskan suurta vallankumousta ja Yhdysvaltain itsenäistymistä, perusteltiin itsevaltaisen kuninkaan tyrannimaisella vallankäytöllä.
Real Salt Lake

Real Salt Lake on yhdysvaltalainen jalkapalloseura, jonka joukkue pelaa Major League Soccer -liigassa. Seuran kotistadion on 20 000 -paikkainen America First Field Utahin Sandyssä.
Real Salt Lake kuuluu MLS:n läntiseen konferenssiin. Seura pelasi ensimmäisen kautensa MLS:ssä vuonna 2005. MLS:n pudotuspeleihin se pääsi ensimmäisen kerran kaudella 2008, ja vuotta myöhemmin kaudella 2009 se saavutti liigan mestaruuden. Tuolloin se voitti MLS Cup -loppuottelussa Los Angeles Galaxyn.
Real Salt Laken pääkilpakumppani on Colorado Rapids. Seurat ovat pelanneet vuodesta 2005 lähtien Rocky Mountain Cupin voitosta. Palkinnon voittaa vuosittain se seura, joka kerää enemmän pisteitä keskinäisistä otteluista MLS:n runkosarjassa.
Seuran nimi Real (äännetään ) tulee espanjan kielestä ja tarkoittaa ”kuninkaallista”. Espanjassa näin nimettyjä seuroja on useita, tunnetuimpana Real Madrid, jonka kanssa Real Salt Lake on luonut yhteistyösuhteen.
Real Salt Laken merkittävin kannattajaryhmä on The Loyalists.
Joukkue.
Kokoonpano.
"Päivitetty: 28. helmikuuta 2025"
The Razors Edge

The Razors Edge on hard rock -yhtye AC/DC:n kahdestoista studioalbumi, joka julkaistiin lokakuussa 1990. Se oli yhtyeelle menestys, hittisinglejä albumilta olivat muun muassa "Thunderstruck" ja "Moneytalks" - molemmat kappaleita, joista on sittemmin muodostunut vakionumeroita yhtyeen liveshow'ssa. 
Albumi nousi toiseksi Billboardin Top 200 -listalla ja se on myynyt Yhdysvalloissa viisi miljoonaa kappaletta. 
Uutena jäsenenä yhtyeessä soitti levyllä rumpali Chris Slade. Kaikki kappaleet levyllä ovat Youngin veljesten käsialaa. Koska Johnson oli hiljattain joutunut läpikäymään vaikean avioeron, ensimmäistä kertaa AC/DC:n historiassa Youngin veljekset Angus ja Malcolm myös kahdestaan kirjoittivat kaikki sanoitukset. "The Razor's Edge" julkaistiin remasteroituna vuonna 2003 osana "AC/DC remasters" -sarjaa.
Damian Marley

Damian Robert Nesta "Jr. Gong" Marley (s. 21. heinäkuuta 1978 Kingston, Jamaika) on jamaikalainen muusikko. Hän on reggaemuusikko Bob Marleyn nuorin poika. Hänen äitinsä on Cindy Breakspeare. Hänen isoin hittinsä on kappale "Welcome to Jamrock", joka on myös elokuvan "Shottas" tunnusmusiikki. Kappaleessa on samplattu reggaelaulaja Ini Kamozen kappaletta "World a reggae", joka sai myös nostetta tästä uudelleenversioinnista.
Elämä ja ura.
Marley syntyi Jamaikalla Kingstonissa vuonna 1978. Hän on esiintynyt jo 13-vuotiaasta lähtien. Hänen debyyttialbuminsa "Mr. Marley" julkaistiin vuonna 1996, seuraava levy "Halfway Tree" vuonna 2001 ja kolmas albumi "Welcome to Jamrock" syyskuussa 2005. Viimeisenä mainittu levy on tuonut Gongille kaksi Grammy-palkintoa sekä reggaen historian parhaita albumimyyntilukuja.